open-index/open-wikipedia-markdown huggingface dataset:
Motor V12

[miniatura|1926 [BMW VI, refrixerado por auga, motor V-12 dun avión]]
[miniatura|250px|Motor V12 dun Ferrari 250TR Spyder de [1961.]]
O **motor V12** é un Motor en V con 12 cilindros montado no cárter en dous bancos de seis cilindros, polo xeral, aínda que non sempre, nun ángulo de 60° entre si, cos 12 pistóns movidos por un veo de manivelas común.

## Descrición 
Cada bancada é, basicamente, un bloque de 6 cilindros en liña, configuración que se caracteriza pola súa finura de funcionamento, practicamente ausente de vibracións, polo que non necesita eixes de equilibrado. Polo tanto, un motor V12, coas bancadas de cilindros a 60º, 120º ou ata 180º (configuración usada no pasado, por exemplo, Ferrari, no motor do Testarossa de 1984 e no dos seus sucesores 512TR e F512M) caracterízase aínda pola súa maior maior fineza de funcionamento debido a que as explosións dos cilindros sucédense en intervalos de tempo moito menores, producíndose unha cada 60º de xiro do cegoñal nun motor de catro tempos, o que tamén posibilita o funcionamento do motor a moi poucas revolucións (menos de 1500 rpm) sen ningún tipo de vibracións nin tendencia a calarse. É por isto polo que son motores moi usados en vehículos de luxo.

Nun coche de carreiras, as partes xiratorias pódense facer moito máis lixeiras e polo tanto máis sensibles, xa que non hai necesidade de utilizar contrapesos no cegoñal como se necesita nun V8 a 90º e unha menor necesidade de masa inercial no volante de inercia para suavizar a entrega de potencia. É un motor de gran resistencia, un V12 pode funcionar máis lento que os motores máis pequenos, o que prolonga a vida do motor.

## Notas 
## Véxase tamén 
### Outros artigos 
* Motor en V
* Motor V6
* Motor V8
* Motor V10

### Ligazóns externas 
* Technical history of the Jaguar V12
Beethoven (cráter)

**Beethoven** é un cráter situado na superficie do planeta Mercurio, concretamente nas coordenadas 20,92° S e 123,66° O. Ten un diámetro de 630,38&nbsp;km e recibiu o seu nome en honra ó compositor alemán Ludwig van Beethoven. É o undécimo cráter de impacto máis grande do Sistema Solar e o terceiro maior de Mercurio.

Ó contrario doutros moitos cráteres de tamaño semellante que existen na Lúa, Beethoven non ten un sistema múltiple de aneis. Os restos dos depósitos de material expulsado polo cráter durante a formación do mesmo, aparecen *apagados* e en moitos lugares están moi pouco definidos. A beira do cráter de Beethoven está parcialmente *borrado* por eses mesmos restos de material e ademais por materiais procedentes das planicies que rodean o cráter, o que fai que Beethoven sexa pouco *visible*. suxeriron que posiblemente Beethoven se formase ó final do período de formación dos cráteres tipo c3 ou a principios do período de formación dos cráteres do tipo c2, o cal significa que é máis vello cá Caloris Basin. A profundidade de Beethoven foi estimada en , a partir de modelos de elevación dixitalizados baseados na imaxes de Mercurio tomadas pola sonda Mariner 10. Esta profundidade é significativamente menor cá dos cráteres e cuncas lunares de tamaño semellante, o cal indicaría que probablemente a forma da cunca Beethoven *se relaxara* despois da súa formación. Tamén existe unha ampla elevación topográfica na marxe noroeste de Beethoven.

## Notas
Tona

O termo **tona**, pódese referir:

## Camada superficial 
* **Tona**, camada sólida formada sobre un líquido, especialmente a que se forma coa graxa do leite cando se deixa en repouso, crema, nata.
* **Tona**, cuberta exterior dalgúns froitos, como a pataca, o plátano, a laranxa, a mazá, pela, carapa, casca. Tecnicamente sería o exocarpo.
* **Tona**, pel interior fina do ovo e da castaña, por baixo da casca, teaza, teaxe.
* **Tona**, casca das árbores, paraza, cortiza. 
* **Tona**, parte superficial da terra e da auga.

## Toponimia 
* **Tona**, concello da provincia de Barcelona, en Cataluña,
* **Tona**, concello do departamento de Santander, en Colombia,
* **Tona**, unha vila da India.

## Notas 
## Véxase tamén 
### Outros artigos 
* Nata
FC Argeș Pitești

O **FC Argeș Pitești** é un equipo de fútbol romanés, da cidade de Piteşti, en Argeș. Actualmente xoga na segunda división romanesa.

## Historia 
Na rexión de Argeș o primeiro equipo de fútbol foi o *Campulung Muscel*, fundado en 1915, e o primeiro na cidade de Piteşti o *Sageata*, fundado en 1921, a este seguírono o *Macaby* (1923), o *Triumf* (1923), o *Trivale* (1923) e o *Victoria i Sportivă Piteşti* (1924).

O 15 de agosto de 1926 creouse o *Sporting Club Pitesti*, que sería o equipo máis importante ata a segunda guerra mundial.

O Argeș Piteşti foi fundado en 1953 co nome de *Dinamo Pitești*, confirmado cunha orde do Ministerio do Interior o 6 de agosto de 1953, entrando en competición co outro club da cidade, o *Sporting Piteşti*. Debutou na Primeira División Romanesa no ano 1961 e foi un dos equipos máis importantes na década de 1970, gañando dous campionatos nacionais

### Evolución do nome 
* 1953: Dinamo Piteşti
* 1968: FC Argeş Piteşti
* 1994: FC Argeş Dacia Piteşti
* 2002: FC Argeş Piteşti

## Palmarés 
* Primeira División de Romanía (2): 1972 e 1979
* Segunda División de Romanía (4): 1961, 1963, 1994 e 2008.
* Terceira División de Romanía (1): 2017
* Cuarta División de Romanía (1): 2012

## Xogadores históricos 
[miniatura|150px|[Adrian Mutu]]
* Paul Codrea
* Dănuţ Coman
* Nicolae Dică
* Nicolae Dobrin
* Adrian Mutu
* Valentin Năstase
* Adrian Neaga

## Véxase tamén 
### Ligazóns externas 
Páxina oficial
Wikidata

O **Wikidata** é unha base de datos editada de forma colaborativa, parte da Fundación Wikimedia, co obxectivo de proporcionar unha fonte común para certos tipos de datos, como datas de nacemento, que poden utilizar proxectos da Wikimedia como a Wikipedia. Isto é semellante á forma na que a Wikimedia Commons proporciona almacenamento para ficheiros multimedia e acceso a estes ficheiros en tódolos proxectos da Wikimedia.

## Historia do desenvolvemento 
Wikidata lanzouse o 30 de outubro de 2012 e foi o primeiro novo proxecto da Fundación Wikimedia dende 2006.

A creación do proxecto foi financiada por doazóns do Instituto Allen para a Intelixencia Artificial, a Fundación Gordon e Betty Moore e Google Inc., sumando en total 1,3 millóns de euros. O desenvolvemento inicial do proxecto está a ser supervisado por Wikimedia Deutschland e dividiuse en tres fases:
# Centralizar as ligazóns interlingüísticas, as ligazóns entre os artigos sobre o mesmo tema en diferentes linguas.
# Proporcionar un lugar central para a información das caixas de información de tódalas wikipedias.
# Crear e actualizar listas de artigos baseados en datos do Wikidata.

A primeira fase lanzouse o 30 de outubro de 2012. Isto permitiu que se creasen elementos e que puidesen encherse con información básica; unha etiqueta (un nome ou título), un pseudónimo (un nome alternativo á etiqueta), unha descrición e as ligazóns interlingüísticas cara aos artigos da Wikipedia. Cada elemento ten un identificador único precedido da letra Q, por exemplo Q7163 é o elemento para política. Isto permite que a etiqueta, o pseudónimo e a descrición poidan ser traducidos sen favorecer a ningunha lingua en particular.

O 14 de xaneiro de 2013, a Wikipedia en húngaro foi a primeira Wikipedia en utilizar as ligazóns interlingüísticas do Wikidata. Esta funcionalidade foi despois estendida ás versións hebrea e italiana o 30 de xaneiro e á versión inglesa o 11 de febreiro.

Os primeiros aspectos da segunda fase puxéronse en marcha o 4 de febreiro de 2013, introducindo pares de claves e valores (coñecidos como afirmacións) en diferentes entradas do Wikidata. Inicialmente, os valores estaban limitados a dous tipos de datos (elementos e imaxes da Wikimedia Commons), aos que seguiron outros tipos de datos como coordenadas e datas. O 6 de marzo de 2013 introduciuse un novo tipo de datos: as cadeas de caracteres. A posibilidade de acceder a estes datos dende a Wikipedia como parte da fase 2 hase implantar progresivamente en varias edicións da Wikipedia. As primeiras once wikipedias en incluír estas características téñenas activas dende o 27 de marzo de 2013.

## Notas 
## Véxase tamén 
* Axuda:Control de autoridades
### Ligazóns externas 
* Portada galega de Wikidata
* 
* 
* ¿Sabes cómo usar la base de datos Wikidata?  Biblioteca Virtual Miguel de Cervantes 26/6/2017 .
Higinio Fernández de la Vega Pasarín

**Higinio Fernández de la Vega Pasarín**, nado en Vilariño (Castroverde) en 1862 e finado en Friol o 7 de xullo de 1948, foi un notario e escritor galego.

## Traxectoria 
Fillo de José Fernández de la Vega e irmán de Wenceslao Fernández de la Vega Pasarín. Cursou o bacharelato no Instituto de Lugo e estudou Dereito na Universidade de Santiago de Compostela, onde se licenciou en 1886. Colaborou en *El Regional* e *El Norte de Galicia*. Exerceu a avogacía en Castroverde, onde foi xuíz municipal. E 1889 pasou a administrador de Rendas pública de Ribadeo. En 1895 ingresou no corpo de notarios, e foi notario no concello de Friol. Baixo o pseudónimo de **Pepe das Festas** ou ben coa súa sinatura, publicou múltiples poemas en *A Monteira* e outras publicacións.

Casou con Ángela Pardo Saavedra e foi pai de oito fillos, entre eles Celestino Fernández de la Vega.

## Notas 
## Véxase tamén 
### Bibliografía 
* 
### Ligazóns externas 
* Os Fernández de la Vega (2008) terrasdefriol.blogspot.com
* Xenealoxía
Gran Premio do Canadá de 1968

O **Gran Premio do Canadá de 1968** foi unha carreira de coches de Fórmula 1 celebrada no Circuíto Mont-Tremblant o 22 de setembro de 1968. Foi a décima rolda da tempada de Fórmula Un de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
### Outros artigos 
### Ligazóns externas 
A menos que se indique o contrario, todos os resultados da carreira tomáronse de
Gran Premio dos Estados Unidos de 1968

[right|miniatura|250px|[Denny Hulme nun McLaren M7A]]
O **Gran Premio dos Estados Unidos de 1968** foi unha carreira de automobilismo de Fórmula Un, celebrada o 6 de outubro de 1968 no circuíto de Watkins Glen. Foi a undécima carreira da tempada de Fórmula Un de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* Doug Nye (1978). *The United States Grand Prix and Grand Prize Races, 1908-1977.* B. T. Batsford. ISBN 0-7134-1263-1
* Rob Walker (xaneiro de 1969). "1968 U. S. Grand Prix: Money & The Scot". *Road & Track*, 29-34.

### Outros artigos 
### Ligazóns externas 
* 
* Photos from the 1968 United States Grand Prix at Watkins Glen
Gran Premio de México de 1968

O Gran Premio de México de Fórmula 1 de  celebrouse en Cidade de México o 3 de novembro de 1968. A carreira, que foi a décimo segunda e última da tempada de Fórmula Un de , a carreira foi o sétimo Gran Premio de México. A carreira levouse a cabo sobre 65 voltas ao circuíto de cinco quilómetros cunha distancia de carreira de 325 quilómetros.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
* Pole position: Jo Siffert - 1:45.22
* Volta rápida: Jo Siffert - 1:44.23 na volta 52
* Ao inicio da carreira, 3 pilotos podian gañar o título, Hill era o único piloto envolto en 2 das 3 batallas.
** Graham Hill (39 pts.) necesitaba
*** Un lugar no podio, con Stewart 2º ou peor
*** 4º ou 5º, con Hulme 2º ou pior e Stewart 3º ou peor
*** 6º, con Hulme 2º ou peor e Stewart 4º ou peor
*** Hulme 2º ou peor e Stewart 5º ou peor
** Jackie Stewart (36 pts,) necesitaba
*** Ser 1º
*** 2º, con Hulme 3º ou peor e Hill 4º ou peor
*** 3º, con Hulme 2º ou peor e Hill 6º ou peor
*** 4º, con Hulme 3º ou peor e Hill 7º ou peor
** Denny Hulme (33 pts.) necesitaba
*** Ser 1º con Hill 4º ou peor

## Véxase tamén 
### Bibliografía 
* 
### Outros artigos 
### Ligazóns externas 
*
David Beatty

miniatura|300px|David Beatty.

**David Richard Beatty, 1º Earl Beatty**, nado en Nantwich (Cheshire) o 17 de xaneiro de 1871 e finado en Londres o 11 de marzo de 1936, foi un oficial británico da Royal Navy.

## Traxectoria 
Despois de servir na guerra do Mahdí e na supresión da Rebelión dos Boxers, comandou o 1º Escuadrón de Cruceiros de Batalla na batalla de Xutlandia en 1916, un enfrontamento táctico indeciso despois do cal o seu enfoque agresivo foi comparado coa cautela do seu comandante o almirante Sir John Jellicoe. É lembrado polo seu comentario en Xutlandia cando dixo: "semella que algo vai mal cos nosos malditos barcos hoxe", despois de que dous dos seus buques estoupasen. Posteriormente sucedeu a Jellicoe como Comandante en Xefe da Grand Fleet, e baixo ese cargo recibiu a rendición da Hochseeflotte alemá ao final da guerra. Despois da mesma serviu durante bastante tempo como Primeiro Lord do Mar onde estivo involucrado nas negociacións do Tratado naval de Washington de 1922, nas que se acordou que os Estados Unidos, o Reino Unido e o Xapón debían manter os seus navíos nun rateo de 5:5:3, con Francia e Italia mantendo frotas máis pequenas.
Gran Premio de España de 1969

O **Gran Premio de España de 1969** foi unha carreira de Fórmula Un celebrada o 4 de maio de 1969 en Barcelona. Foi a segunda proba da tempada de .

Este é un dos dous únicos Grandes Premios da historia, onde o ganador terminou dúas voltas por diante do segundo clasificado, o outro caso foi o Gran Premio de Australia de 1995. Foi a última carreira da éra das ás altas na Fórmula Un. Os dous coches oficiais de Lotus sufriron accidentes masivos cando a súa suspensión montada na á fallou. Malia a estreiteza do circuíto de Montjuïc, os pilotos Jochen Rindt e Graham Hill sobreviviron. Jackie Stewart logrou unha das súas actuacións máis dominantes, nun circuíto que era sinónimo de perigo e cunha falta de profesionalidade que el detestaba.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* 

### Outros artigos 
### Ligazóns externas 
*
Ninfea

O termo **ninfea**  ou nenúfar, refírese a:

## Botánica 
Diferentes plantas acuáticas, chamadas vulgarmente tapadeiras:
* **Ninfeáceas**, as plantas acuáticas da familia Nymphaeaceae.
** **Ninfeas**, as plantas do xénero *Nymphaea*.
*** ***Nymphaea lotus***, a ninfea branca exipcia ou loto branco exipcio.
*** ***Nymphaea alba***, a ninfea branca, tapadeira ou ambroíño de río.
* **Cabombaceae**, as plantas acuáticas da familia Cabombaceae.
* **Nelumbonaceae**, as plantas acuáticas da familia Nelumbonaceae.

## Arte 
* ***As ninfeas***, (en francés *Les nymphéas*) ciclo de pinturas ao óleo de Claude Monet que se exhiben no Museo da Orangerie das Tuileries, en París, Francia. (1904).

## Toponimia 
* **Lagoa dos Nenúfares** - lagoa dos Azores, Portugal.

## Notas
Ramón Santamarina

**Ramón Joaquín Manuel Cesáreo Santamarina Valcárcel**, nado en Ourense o 25 de febreiro de 1827 e finado en Buenos Aires o 23 de agosto de 1904, foi un facendado arxentino de orixe galega.

Traballou como peón de campo e co que gañaba foi mercando bois e carretas, comezando un negocio de carretas co que foi creando a súa fortuna. Mercou numerosas *estancias* e finalmente fundou unha firma que continúa vixente: Santamarina e Hijos. Os seus fillos continuaron traballando nesta empresa familiar e catro deles adicáronse a funcións públicas: Antonio Santamarina, Jorge Alejandro Santamarina, Ramón Santamarina II e Enrique Santamarina Valcárcel.. O 25 de febreiro de 1827 foi bautizado na parroquia de Santa Eufemia a Real, da súa cidade natal. O seu nome homenaxea a varios dos seus antepasados, ó seu avó materno Ramón María Valcárcel, ó seu avó paterno Joaquín Roque García Santamarina e ó seu bisavó materno Manuel Valcárcel Quiroga e Cesáreo Ofreceuse como axudante de boieiro nunha desas carretas, comandada por Faustino Ruiz, e chegou ao antigo Forte Independencia, situado na zona de Tandil, cidade onde se instalou en marzo de 1845. Nesa época, Tandil tiña só dúas décadas de historia, setecentos habitantes e aínda estaba baixo a ameaza dos malóns.

Tivo que enfrontarse a diversos perigos, tal como ocorreu cando tivo que loitar contra a banda do Tata Dios como relatou Julio A. Costa:]]
Os fillos de Ramón Santamarina seguiron o seu exemplo, e catro deles adicáronse á función pública. Estes foron Ramón, Enrique, Antonio e Jorge Alejandro Santamarina.

### Santamarina e Hijos 
miniatura|270px|Marca utilizada para os seus produtos.

A firma Santamarina e Hijos, que fundou Santamarina xunto aos seus fillos José e Ramón o 1 de xullo de 1890, adicouse a diversas ramas do ámbito económico, entre as que se atopaban as administracións urbanas e rurais, as explotacións industriais, os negocios bancarios e as comisións e consignas de froitos do país. A súa primeira sede foi na rúa Vitoria 864, posteriormente denominada Hipólito Yrigoyen. Entre os seus establecementos destacan Bella Vista, La Colina, La Elvira, La Energía, La Fortuna, La Gloria, La Providencia, La Totora, La Voluntad, Las dos Rosas, Las Gaviotas, Los Ángeles, Los Gauchos, Meriland, Ramón I, San Alberto, San José y San Ramón, San Pedro, Santa Elena e Sarah, entre outros.

## Notas 
## Véxase tamén 
### Bibliografía 
* 
* 
* 
*
Fernando Cortés Bugía

**Fernando Cortés Bugía**, nado en Betanzos o 15 de decembro de 1874 e finado na Coruña o 25 de marzo de 1948, foi un pintor, escultor e debuxante galego.

## Traxectoria 
[miniatura|dereita|De pé, de esquerda a dereita: [Sebastián González García-Paz|Sebastián González, Eladio Rodríguez González, Enrique Peinador, Gonzalo López Abente, Pura González Varela (muller de Lugrís), Celia Brañas Fernández, Otero Pedrayo, David Fernández Diéguez, Ángel del Castillo e Fernando Cortés Bugía. Sentados: Fernando Martínez Morás, Castelao, Manuel Lugrís Freire, Antón Villar Ponte e Félix Estrada Catoyra.]]
Ingresou na Escola de Artes e Oficios da Coruña, onde foi discípulo de Román Navarro e Isidoro Brocos. En 1907 converteuse en auxiliar meritorio. En 1916 obtivo a praza de profesor de ascenso, de modelaxe e baleirado, e en 1921, a de profesor de termo da escola. O 30 de abril de 1931 ascendeu a director do centro e a honorario deste en 1945, ano no que se xubilou. Ilustrou libros, álbums e programas de festas e colaborou en *La Voz de Galicia* debuxando temas de actualidade e paisaxísticos. 
En 1909 foi nomeado membro correspondente da Real Academia Galega e o 27 de xullo de 1941, numerario. Pertenceu á Real Academia de Belas Artes Nuestra Señora del Rosario da Coruña e á Comisión Provincial de Monumentos. 

Membro da agrupación socialista da Coruña, foi elixido concelleiro en 1913, pero renunciou ao cargo unha semana despois do seu nomeamento.

## Obras 
É autor dos bustos de Eduardo Pondal e Manuel Murguía, emprazados nos xardíns de Méndez Núñez coruñeses; as placas de Emilia Pardo Bazán (A Coruña), Lugrís Freire (Sada) e Leiras Pulpeiro (Mondoñedo). Tamén da placa conmemorativa dos irmáns García Naveira, en Betanzos.

## Notas 
## Véxase tamén 
### Bibliografía 
*  [Ignacio Pérez Vázquez]: Artigo "CORTÉS BUGÍA, Fernando" en *Gran Enciclopedia Galega*.
Gran Premio da China de 2013

O **Gran Premio da China 2013** foi unha carreira de Fórmula Un celebrada o 14 de abril de 2013 no Circuíto Internacional de Xangai da China. Foi a terceira carreira da tempada de Fórmula Un 2013.

## Clasificación 
### Cualificación 
#### Q1 
Do mesmo xeito que en anteriores sesións de cualificación, os equipos Caterham e Marussia foron eliminados na primeira rolda de clasificación. Esteban Gutiérrez de Sauber e o Williams de Valtteri Bottas tamén foron eliminados. O mellor tempo de 1:35.793 foi marcado por Lewis Hamilton. Todos os coches estaban comodamente dentro do tempo límite do 107% de 1:42.498.

#### Q2 
Mark Webber, que marcou o cuarto mellor tempo na Q1, quedou sen combustible durante o seu segundo intento de lograr un tempo. Non lle foi posible proporcionar o necesario litro de mostra de combustible, foi penalizado e viuse obrigado a empezar último da grella. Do mesmo xeito que fixeron con Sebastian Vettel cando quedou sen combustible durante a cualificación para o Gran Premio de Abu Zabi de 2012, o equipo Red Bull optou por cambiar a caixa de cambios do coche de Webber para mellorar a súa capacidade de adiantamento, o que lle obrigou a empezar desde o pit lane.

Foron eliminados Vergne, Maldonado, Webber, Sutil, Pérez e di Resta.

#### Q3 
Lewis Hamilton no Mercedes volveu rexistrar o mellor tempo da sesión e logrou a pole position. Kimi Räikkönen de Lotus Renault, foi segundo e Fernando Alonso de Ferrari, foi terceiro.

Hülkenberg optou por preservar os seus pneumáticos e non marcar un tempo para a Q3. Vettel tamén fallou en rexistrar un tempo, abortando o seu intento logo dun problema de freado. Jenson Button fixo unha volta simbólica para asegurar a oitava posición clasificatoria.

### Carreira 
Mark Webber sufriu un contratempo con Jean-Éric Vergne e ao entrar en boxes non lle apertaron ben unha porca e a roda desprendeuse ao final da recta. A roda estivo a piques de bater nos coches de Sebastian Vettel e Nico Hülkenberg. O australiano foi sancionado con 3 postos para a seguinte carreira polo accidente e Red Bull Racing multado con 5.000 $ polo problema da roda. 
Esteban Gutiérrez foi sancionado 5 postos para Bahréin polo accidente con Adrian Sutil.
 

## Posicións logo da carreira 
;Clasificación no campionato de pilotos

;Clasificación do campionato de construtores

* *Nota*: Só os cinco primeiros postos están incluídos en ambos os grupos de clasificación.

## Notas 
## Véxase tamén 
### Ligazóns externas
Nymphaeaceae

**Nymphaeaceae**, as **ninfeáceas**, é unha familia que comprende 75 especies de **ninfeas** ou **nenúfares** agrupadas en oito xéneros. Son plantas acuáticas perennes, rizomatosas con follas e flores boiantes, das cales a maior é a vitoria rexia presente no río Amazonas.
## Información botánica 
### Xéneros 
* *Barclaya* (4 especies),
* *Euryale* (1 sp.),
* *Microvictoria* (extinta),
* *Nuphar* (9 spp.),
* *Nymphaea* (47 spp.),
* *Ondinea* (1 sp.) e
* *Victoria* (3 spp.).

Nota: o xénero *Nelumbo*, que inclúe o loto sagrado (*Nymphaea lotus*), cambiouse a unha familia da orde Proteales.

## Descrición 
* Herbas perennes, raramente anuais, acuáticas, con rizomas horizontais ou verticais.
* Follas alternas, simples, largamente pecioladas, boiantes, somerxidas ou emerxidas.
* Flores hermafroditas, grandes, axiais ou non, solitarias con pedúnculo largo, normalmente emersas.
* Froito en bagos esponxosos.
* Sementes numerosas, de ovoides a subovoides.
* Pole de tipos moi variados, variábel entre xéneros e especies, exina ausente, endexina lamelada.

## Galería 

Image:Seerosen_wei%C3%9F.jpg|Follas boiantes na tona da auga da tapadeira.
Image:Flower-04-KayEss-2.jpeg|Un nenúfar polinizado por abellas.
Image:Waterlily.jpg|Ninfeas en Mombasa, Kenya.
Image:Pink water lily.jpg|Un nenúfar rosa en Sydney, Australia.

## Notas
Garza vermella

A **garza vermella** (*Ardea purpurea*) é unha ave da familia das garzas (Ardeidae). É nativa de África, Europa meridional e central e Asia. As poboacións europeas son migratorias e hibernan en África. As poboacións do norte de Asia tamén migran cara terras máis meridionais.

## Taxonomía 
Segundo os autores, hai de tres a catro subespecies:
**Ardea purpurea purpurea* Linnaeus, 1766. Nativa en África, Europa e Asia.
**Ardea purpurea bournei* (de Naurois, 1966), Garza de Bourne. Nativa de Cabo Verde (para algúns autores inclúese dentro da subespecie *purpurea*, pero para outros trátase dunha especie distinta coñecida como *Ardea bournei*).
**Ardea purpurea madagascariensis* Oort, 1910. Nativa de Madagascar.
**Ardea purpurea manilensis* Meyen, 1834. Nativa de Asia dende Paquistán ata Filipinas e Indonesia. Tamén se pode atopar en Rusia.

## Galería de imaxes 

Ficheiro:Ardea purpurea manilensis.JPG|Subespecie *Ardea purpurea manilensis* en Indonesia.
Ficheiro:Ardea_purpurea_-Lake_Baringo,_Great_Rift_Valley,_Kenya_-adult_and_chicks-8.jpg|Adulto con crías no Lago Baringo, Kenya.
Ficheiro:Ardea purpurea-pjt3.jpg|Voando na lagoa de Venecia, Italia.
Ficheiro:Purple Heron.jpg|En Karnataka, India.
Ficheiro:Purple Heron (Ardea purpurea) in Kolleru, AP W3 IMG 4052.jpg|*Ardea purpurea manilensis* no Lago Kolleru, Andhra Pradesh, India.
Ficheiro:Ardea purpurea-0.png|Parella de garzas vermellas con crías no río Manych, Rusia.
Ardea purpurea bournei MHNT.ZOO.2010.11.54.6.jpg |Museum specimen 

## Notas
Clydebank

**Clydebank** (en gaélico escocés **Bruach Chluaidh** ) é unha vila de West Dunbartonshire, Escocia. Situada na beira norte do Río Clyde, Clydebank linda con Dumbarton polo oeste, así como con Milngavie en East Dunbartonshire, e cos distritos de Yoker e Drumchapel da adxacente Cidade de Glasgow. Clydebank forma parte do Condado de Dumbarton, a área de Dunbartonshire da Tenencia da Coroa, e a zona urbana máis ampla de Glasgow. Clydebank foi fundada como burgh policial o 18 de novembro de 1886.

miniatura|210px|Kilbowie Road en Clydebank.

## Notas
Camilo Liz

**Camilo Liz Salgado**, nado en Ourense o 17 de marzo de 1913 e finado en Cádiz o 13 de agosto de 2009, foi un futbolista e adestrador de fútbol galego. Xogaba de extremo esquerdo.

## Traxectoria 
### Como xogador 
Comezou a xogar no *Burgas* da súa cidade natal e con apenas 13 xa viaxou co Celta de Vigo a un amigábel en Porto ante o Belenenses, dende aquela xogaría moitos encontros co equipo céltico en calidade de préstamo.

Co gran potencial que tiña foi fichado polo Atlético de Madrid, de onde marchou cedido a CD Málaga e Celta de Vigo, porén o golpe de estado do exército contra o goberno da República e o comezo da guerra civil cortou a súa progresión.

Coa reanudación das competicións oficiais na tempada 1939/40 fichou polo *Club Deportivo Mirandilla* de Cádiz, posteriormente este club pasaría a chamarse Cádiz CF, sendo Camilo Liz o autor do primeiro tanto do novo club, ante o Sevilla FC.

Ao ano seguinte fichou polo Granada CF onde xogou ata 1942, nese tempo acadou o ascenso a Primeira División e debuta na máxima categoría cun moi bo papel, o que fai que sexa convocado coa Selección española de fútbol para xogar ante Alemaña, Italia e Francia, porén unha enfermidade de última hora fai que non poida acudir.

Ao final desa tempada ficha polo Sporting de Gijón, onde xoga catro tempadas e co que tamén acada o ascenso á máxima categoría. No Sporting logrou a cifra de 9 goles directos de corner.

O 10 de outubro de 1946 fichou de novo polo Cádiz CF, por aquel entón en Terceira División. Ao final desa tempada a causa da enfermidade de seu pai rescinde o contrato e regresa a Galiza, dende aquela so volvería xogar a fútbol en encontros de amigábeis.

### Como adestrador e directivo 
Unha vez retirado desenvolveu o labor de adestrador polos bancos de Cádiz CF, Balompédica Linense, Algeciras CF, Racing Club Portuense, Recreativo de Huelva, Cacereño, Xerez CD, CD Lugo, Atlético Tetuán e AD Ceuta.

Dirixiu tanto en Segunda como en Terceira ou Segunda División B como ao CD Lugo, levándoo á fase de ascenso a Segunda na tempada 1962/63.

Na súa etapa no Tetuán foi proposto como adestrador da Selección de fútbol de Marrocos pero tivo que renuncias a causa dunha enfermidade que o obrigou a regresar á España.

Nos anos posteriores desenvolveu o seu labor de xerente e secretario técnico. Estivo no Castellón 14 anos, nos que alternou ese traballo co banco do club en varias ocasións. Na tempada 1980/81 volveu ao Cádiz de maneira provisional, dándose a casualidade de que ambos equipos acadaron o ascenso a Primeira División. Porén Camilo desvinculouse do Castellón e fichou definitivamente polo Cádiz CF. No club gaditano sempre se lle recordará por ser a persoa que fichou a Jorge González Barillas, Mágico González.

Posteriormente tamén dirixiu o Xerez CD.

## Notas
Garza caranguexeira

A **garza caranguexeira** ou **garza cangrexeira** (*Ardeola ralloides*) é unha ave da familia das garzas (Ardeidae). É nativa de África, Europa meridional e Asia occidental. Ten costumes migratorias e adoita vivir en zonas húmidas, lagoas e áreas arboradas.

## Características 
Mide entre 44 e 47&nbsp;cm de lonxitude, dos cales o corpo ocupa uns 20–23&nbsp;cm, acadando os 80–92&nbsp;cm de envergadura. A súa plumaxe presenta unha coloración marrón clara, coas ás brancas e unha serie de plumas colgantes sobre la cabeza. As patas son de cor verdosa e adquiren unha tonalidade rosada durante a época de reprodución. O peteiro é tamén verdoso pero coa punta escura no inverno; en cambio, adquire unha tonalidade negra e azul durante o período reprodutor. As crías presentan o peito con listas de cor marrón. Cando o animal está pousado, obsérvase a cor leonada da plumaxe, mentres que no voo destaca a cor branca nas ás e cola.

## Hábitos 
Aniña entre plantas acuáticas, sobre as árbores, na vexetación baixa ou no chan. Realiza unha única niñada anual formada por entre 4 e 6 ovos (raramente 7), que son chocados por ambos proxenitores durante un período de 22-24 días. As crías son coidadas polos pais e fican no niño durante 32 días. Aliméntase de peixes, insectos, larvas, vermes e elementos vexetais.

## Galería de imaxes 

Ficheiro:090504-squacco-heron-in-flight.jpg|Voando en Grecia.
Ficheiro:Squacco Heron (Ardeola ralloides).jpg|Adulto voando.
Ficheiro:Flickr - Rainbirder - Squacco Heron (Ardeola ralloides).jpg|Nunha póla.
Ficheiro:Heron crabier MHNT.jpg|Ovos de *Ardeola ralloides*

## Notas
Orora Gongju

***Orora Gongju*** (en hangul 오로라공주) é un filme surcoreano dirixido por Bang Eun-jin que se estreou no 2005. Malia que se estreou con menos promoción, a súa temática violenta valeulle a comparación co filme *Sympathy for Lady Vengeance*, estreado o mesmo ano. Foi o debut como director e guionista da actriz Bang Eun-jin.

## Sinopse 
Unha muller é asasinada nuns grandes almacéns. Ninguén se imaxina que os asasinatos seguirán, pero dous días despois aparece outra vítima. Unha muller é afogada e a única proba na escena do crime é un adhesivo cunha personaxe de debuxos animados, "Princess Aurora". Un veterano detective comeza a sospeitar da fermosa Jung Sun jung pero non llo di a ninguén, xa que Jung é a súa ex muller. Os asasinatos seguen e o adhesivo de "Princess Aurora" atópase ó carón de tódolos cadáveres.

## Galardóns e nomeamentos 
**2006 Korean Film Awards**
* Nomeado - Mellor actor novel - Bang Eun-jin

**2006 Paeksang Arts Awards**
* Nomeado - Mellor actriz Uhm Jung-hwa
* Nomeado - Mellor director novel - Bang Eun-jin

**2006 Pusan Film Critics Awards**
* Mellor actriz - Uhm Jung-hwa

## Notas 
## Véxase tamén 
### Ligazóns externas 
* Ficha na IMDb 
* Ficha en Cineseoul
Bufo mouro

O **bufo mouro** (*Asio capensis*) é unha ave de rapina nocturna da familia dos estríxidos (Strigidae). É nativa de África e Madagascar.

## Características 
O bufo moura mide uns 35–37&nbsp;cm de longo con 82–99&nbsp;cm de envergadura. É semellante ao bufo das xunqueiras pero de menor talle. Distínguese do seu parente pola súa plumaxe marrón escuro e sen raias no dorso. Ten unha envergadura considerábel para o seu tamaño e adoita pousarse no chan ou en postes baixos.

## Hábitos 
Aniña no chan en áreas pantanosas abertas, e pon de 2 a 4 ovos entre matogueiras. Caza en campo aberto e a miúdo durante o día. Aliméntase principalmente de insectos, pero tamén pode cazar pequenos roedores e paxaros.

## Galería de imaxes 

Ficheiro:Asio capensis 1838.jpg|A. Smith, Illustrations of the zoology of South Africa, 1838.
Ficheiro:Asio capensis, rusplaas in Luiperdboom.jpg|Bufo mouro en Pretoria, Suráfrica.
Ficheiro:Asio capensis tingitanus MHNT.ZOO.2010.11.158.7.jpg |*Asio capensis tingitanus* 

## Notas
Gran Premio de Suráfrica de 1969

O **Gran Premio de Suráfrica de Fórmula 1 de **, celebrouse no Circuíto de Kyalami Kyalami, Gauteng, o luns 1 de marzo de 1969.

## Antecedentes 
Nas semanas previas á primeira carreira de Fórmula da tempada , as entradas foran anunciadas para a carreira, con todos os equipos, ademais de Ferrari á espera de designar os dous pilotos para a carreira. Enzo Ferrari, o director xeral do equipo que el mesmo fundara, anunciou que só ía nomear un piloto para a carreira. Para sorpresa da maioría da xente, Ferrari nomeou dous pilotos para a carreira sen explicación. Pero, a decisión foi cambiado máis tarde, e só Chris Amon foi finalmente nomeado por Ferrari. Todos Brabham, BRM, Lotus, Matra e McLaren optaron por nomear a dous pilotos para a carreira.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* 
### Outros artigos 
### Ligazóns externas 
*
Bridge

O termo **Bridge** pode referirse a:

***Bridge**, padrón de deseño, pertencente á categoría de padróns estruturais, empregado na enxeñaría do software;
***Stamford Bridge**, estadio de fútbol que se atopa en Londres, Inglaterra, Reino Unido e é o fogar do Chelsea Football Club;
***Alter Bridge**, banda estadounidense de rock;
***Batalla de Stamford Bridge**, batalla na localidade inglesa de Stamford Bridge o 25 de setembro de 1066;
***Bridge of Allan**, vila do distrito de Stirling, no centro de Escocia, Reino Unido;
***Bridge**, xogo de naipes.

## Véxase tamén
### Outros artigos
Os fillos da terra

***Os fillos da terra*** (na versión orixinal ''Earth's Children*) é o nome dunha hexaloxía, escrita pola escritora estadounidense Jean M. Auel e cuxo primeiro libro foi traducido ó galego por Xurxo Bértola. Os feitos da historia acontecen en Europa, no Paleolítico, a mediados da Glaciación de Würm. A protagonista da serie é unha muller de Cro-Magnon chamada Ayla. A serie vendeu máis de 45 millóns de exemplares en todo o mundo.

Segundo declara Auel, ela estaba interesada en escribir un libro narrativo ambientado na prehistoria. Estaba interesada especialmente nunha época do plistoceno na que conviviron dúas especies humanas: os *Homo sapiens* e os *Homo neanderthalensis*. Aínda que ambos grupos habitaban ó longo todo o continente, durante a narración déixase entrever en varias ocasións que os Cro-Magnon estaban a desprazar pouco a pouco ós Neanderthal, que se dirixen lentamente cara á extinción.

## Exemplares 
* *O clan do oso das cavernas*, 1980
* *O val dos cabalos*, 1982
* *Os cazadores de mamuts*, 1985
* *As chairas do tránsito*, 1990
* *Abeiros de pedra*, 2002
* *A terra das covas pintadas*, 2011

A autora afirmou nunha entrevista concedida en Londres en 2011 que a saga remata con este sexto exemplar, aínda que non descarta seguir escribindo outras novelas ambientadas na mesma época, á marxe da serie.

## Adaptación cinematográfica 
Desta saga fíxose en 1985 unha adaptación do primeiro dos seis libros, titulada *The Clan of the Cave Bear'', protagonizada por Daryl Hannah. O filme foi un fracaso comercial polo que se cancelou a produción dun segundo filme.

A autora das novelas, afirmou en varias entrevistas que no quedou contenta coa adaptación e que, polo momento, non tiña ningún interese en que a historia sexa levada de novo ó cine.

## Notas
GOCE

**GOCE** (acrónimo de *Gravity field and steady-state Ocean Circulation Explorer*) é un satélite artificial da Axencia Espacial Europea lanzado o 17 de marzo de 2009 mediante un foguete Rokot KM desde o cosmódromo de Plesetsk.

## Características 
A misión de GOCE é medir o campo gravitatorio da Terra para crear mapas de moi alta resolución do xeoide para estudar as correntes oceánicas e os cambios de nivel do mar e das terras.

GOCE mide 5 metros de longo por 1 metro de ancho. Leva paneis solares fixos que producen ata 1,4 kW de potencia. As medicións da gravidade fainas mediante seis acelerómetros de alta sensibilidade e colocados ó longo dos tres eixos da nave. Para facer as medicións o satélite debe orbitar á menor altura posible, a menos de 300&nbsp;km, pero as órbitas baixas teñen o problema de que a atmosfera a esas alturas, a pesar de ser extremadamente tenue, exerce un leve rozamento continuo que interfire nas medicións e produce un decaemento que faría reentrar ao satélite na atmosfera inferior, coa destrución consecuente. Para solucionar este problema, GOCE ten forma aerodinámica, en frecha, e ademais leva a bordo un motor iónico para compensar o rozamento.

## Notas 
## Véxase tamén 
### Ligazóns externas 
* Páxina de GOCE na ESA
Baxín, Campo, O Irixo

** Baxín** é un lugar da parroquia de Campo no concello ourensán do Irixo na comarca do Carballiño. Tiña 22 habitantes no ano 2011 segundo datos do INE e do IGE, dos cales 13 eran homes e 9 mulleres.
## Lugares e parroquias 
### Lugares de Campo 
### Parroquias do Irixo 
## Notas
O Cardedo, Campo, O Irixo

** O Cardedo** é un lugar da parroquia de Campo no concello ourensán do Irixo na comarca do Carballiño. Segundo o INE e do IGE en 2011 tiña 4 habitantes (2 homes e 2 mulleres).
## Lugares e parroquias
### Lugares de Campo
### Parroquias do Irixo
## Notas
## Véxase tamén
### Outros artigos
***Casa do Cardedo**
Anana negra

Unha **anana negra** é un astro hipotético resultante do consumo completo da enerxía térmica dunha anana branca. Sería un corpo frío e invisible no espazo. Crese que o universo non ten a suficiente idade para albergar unha destas estrelas, 13.700 millóns de anos. Atopar unha estrela deste tipo é moi difícil, xa que non emite luz e a súa emisión de enerxía é indetectable. Unha forma sería detectar o seu campo gravitatorio.
Unha anana branca é o remanente dunha estrela dunha pouca ou media masa, unha vez que todo o seu hidróxeno foi consumido ou expulsado. Este resto é unha densa peza de materia dexenerada que lentamente se arrefría e cristaliza por emisión de radiación calórica, que finalmente se convertería nunha anana negra.

Debido a que a evolución das ananas brancas depende de cuestións físicas, como a natureza da materia escura e a posibilidade da evaporación de protóns, que nunca foi observada e non se entende a natureza deste fenómeno, non se pode determinar con exactitude o tempo que necesitaría unha anana branca para converterse nunha anana negra. Barrow & Tipler estiman que levaría 1015 anos para unha anana branca arrefriarse até os 5 K; con todo, se as partículas masivas de interacción débil (coñecidas como WIMP) existisen, é posible que estas interaccións permitisen que as ananas brancas se mantivesen máis quentes, durante aproximadamente 1025 anos. Se o protón non é estable, as ananas brancas manteríanse quentes máis tempo pola enerxía producida pola evaporación de protóns, durante un tempo hipotético de 1037 anos. Adams e Laughlin calcularon que a evaporación de protóns aumentaría a temperatura superficial dunha anana branca a aproximadamente 0,06 K. A pesar de que é frío, sería máis quente que a temperatura da Radiación de fondo de microondas terá ao redor de 1037 anos, no futuro.

En todo caso, de existiren as ananas negras, sería extremadamente difícil detectalas posto que, por definición, emiten moi pouca radiación ou ningunha. Poderían ser detectables pola súa influencia gravitacional.

O nome de "anana negra" tamén foi aplicado a obxectos sub-estelares que non teñen suficiente masa (aproximadamente 0,08 masas solares) para manter a fusión nuclear do hidróxeno. Estes obxectos coñécense agora máis frecuentemente como a ananas marróns, un termo proposto por Jill Tarter na década de 1970.

As ananas negras non deben ser confundidas con buratos negros ou con estrelas de neutróns.

## Notas
Jean M. Auel

**Jean Marie Auel**, nada como Jean Marie Untinen o 18 de febreiro de 1936 en Chicago, Illinois, é unha escritora estadounidense. É coñecida pola súa saga de libros *Os fillos da terra* (Earth's Children), unha serie de novelas ambientadas na Europa prehistórica que explora as interaccións dos homes de Cro-Magnon cos Neanderthais. No ano 2010, as súas novelas tiñan vendido máis de 45 millóns de copias por todo o mundo.

## Obras 
En 1990, os primeiros tres libros de Auel da saga *Os fillos da terra* venderon máis de 20 millóns de copias e foron traducidos a 18 linguas; Crown Publishers declarou ter pagado a Auel preto de 25 millóns de dólares polos dereitos para publicar *The Plains of Passage* e os dous volumes seguintes. En maio de 2002, durante a publicación do seu quinto libro, a serie vendera 34 millóns de libros. O sexto e derradeiro libro da serie, *The Land of Painted Caves*, foi publicado no 2011.
# *O clan do oso das cavernas*, (The Clan of the Cave Bear) 1980
# *O val dos cabalos*, 1982 (The Valley of Horses)
# *Os cazadores de mamuts*, 1985 (The Mammoth Hunters)
# *As chairas do tránsito*, 1990 (The Plains of Passage)
# *Abeiros de pedra*, 2002 (The Shelters of Stone)
# *A terra das covas pintadas*, 2011 (The Land of Painted Caves)

## Notas
O clan do oso das cavernas

***O clan do oso das cavernas*** (na versión orixinal ***The Clan of the Cave Bear***) é unha novela histórica escrita pola autora estadounidense Jean M. Auel en 1980. É o primeiro libro da serie *Os fillos da terra* que especula sobre a interacción entre dúas especies de homínidos, os Cro-Magnon e os Neanderthal. Foi publicado en galego por Punto G Edicións no 2012, con tradución de Xurxo Bértola.

## Notas 
## Véxase tamén 
### Outros artigos 
**The Clan of the Cave Bear*, filme de 1986 baseado na novela.
O Tellado do Campo, Campo, O Irixo

** O Tellado do Campo** é un lugar da parroquia de Campo no concello ourensán do Irixo na comarca do Carballiño. Segundo o INE en 2017 tiña cinco habitantes (dous homes e tres mulleres), un menos ca en 2011.

Do outro lado do río Viñao está a aldea do Tellado, da parroquia de San Cosmede de Cusanca.

## Lugares e parroquias 
### Lugares de Campo 
### Parroquias do Irixo
Ganso de cabeza listada

miniatura|Ganso de cabeza listada.
O **ganso de cabeza listada** (*Anser indicus*) é unha especie de ave anseriforme da familia das Anatidae. É nativo do centro de Asia onde forma colonias de miles de individuos en lagos montañosos, e hiberna nos países de Asia Meridional.

## Galería de imaxes

Ficheiro:Streifengans Anser indicus Richard Bartz.jpg|Exemplar adulto.
Ficheiro:Bar-headed Geese (Anser indicus) Scape at Bharatpur I IMG 5651.jpg|Gansos de cabeza listada no Parque Nacional de Keoladeo, India.
Ficheiro:Bar-headed Geese (Anser indicus) at Bharatpur I IMG 5666.jpg|No Parque Nacional de Keoladeo.
Ficheiro:Ba- headed Geese- Bharatpur I2 IMG 8254.jpg|Bharatpur, India.
Ficheiro:Bar-headed Geese- Bharatpur I IMG 8335.jpg|Banda voando en Bharatpur.
Ficheiro:Bar-headed Geese (Anser indicus) grazing at Bharatpur I IMG 5630.jpg|No Parque Nacional de Keoladeo.
Anser indicus MHNT.ZOO.2010.11.15.3.jpg |Ovos de ganso de cabeza listada.
Gravity Recovery and Climate Experiment

**GRACE** (acrónimo de *Gravity Recovery and Climate Experiment*) foi unha misión composta por dous satélites artificiais colaboración da NASA e Alemaña, lanzado o 17 de marzo de 2002 mediante un foguete Rokot KM desde o cosmódromo de Plesetsk.

## Características 
A misión de GRACE era medir o campo gravitatorio da Terra, tanto a súa compoñente estática como a dinámica, mediante dous satélites idénticos voando en formación e capaces de medir a distancia entre eles cunha precisión duns poucos micrómetros. A distancia entre os dous satélites (denominados inicialmente GRACE 1 e GRACE 2, e máis tarde renomeados como Tom e Jerry, respectivamente) determinábase mediante microondas en banda K e GPS; os erros introducidos polo rozamento atmosférico e a presión da radiación solar minimizábanse sendo medidos mediante un acelerómetro e restados das medidas entre os satélites.

A misión de GRACE foi continuada por Gravity Recovery and Climate Experiment Follow-On (GRACE-FO) mediante naves case idénticas lanzadas o 22 de maio de 2018 pero que usan láser como método adicional para mediar as súas distancias.

## Notas 
## Véxase tamén 
### Outros artigos 
*GRACE-FO

### Ligazóns externas 
* Páxina de GRACE na NASA
Víctor Basadre

**Víctor Manuel Basadre Orozco**, nado en Lugo o 18 de febreiro de 1970, é un adestrador de fútbol galego.

## Traxectoria 
Tras unha breve carreira como futbolista que comezou no Sociedade Ximnástica Comercial-Estudantes de Lugo comezou o seu labor como técnico. Os seus primeiros equipos foron da Segunda División B e da Terceira galega coma a SD Castroverde ou a SD Quiroga.
Na tempada 1997/98 ficha polo Real Murcia como segundo adestrador e ao ano seguinte faise cargo do filial durante un ano. En 1999 volve a Galiza para dirixir ao CD As Pontes e ao CD Lugo durante uns poucos encontros.

Na tempada 2004-05 pasa a formar parte do equipo técnico do Lorca Deportiva CF, primeiro adestrando nas categorías inferiores e sendo o segundo adestrador de Unai Emery. Na tempada 2004/05 fíxose cargo do primeiro equipo co obxectivo de acadar a salvación trala destitución de José Aurelio Gay e José María Salmerón, porén o equipo rematou descendendo a Segunda División B.

Ao ano seguinte pasa a adestrar ao Murcia Deportivo Club de Fútbol na Terceira División, antes de que Unai Emery o chamase para ser o segundo adestrador do Valencia CF na tempada 2009/10.

Na tempada 2010/11 adestrou o Puente Tocinos de Terceira División, que rematou perdendo a categoría. En xullo de 2011 fíxose cargo do equipo Xuvenil C do Real Murcia

### Clubs 
## Notas
Earth First!

**Earth First!** (*A Terra primeiro!*), é un movemento ecoloxista radical que emerxeu no suroeste dos Estados Unidos en 1979. Diversos medios de comunicación e outros colectivos afirman que o grupo é unha organización ecoterrorista.

Existen grupos de Earth First! nos Estados Unidos, Reino Unido, Canadá, Australia, Países Baixos, Bélxica, Filipinas, República Checa, India, México, Francia, Alemaña, Nova Zelandia, Polonia, Nixeria, Eslovaquia, Irlanda, Italia e España.

## Notas 
## Véxase tamén 
### Bibliografía
#### Sobre Earth First! nos seus comezos 
* Davis, John, ed. *The Earth First! Reader: Ten Years of Radical Environmentalism* (1991) (ISBN 0-87905-387-9)
* Foreman, Dave. *Confessions of an Eco-Warrior* (1991) (ISBN 0-517-88058-X)
* Foreman, Dave. *Ecodefense: A Field Guide to Monkeywrenching* (1985) (ISBN 0-9637751-0-3)
* Manes, Christopher. *Green Rage: Radical Environmentalism and the Unmaking of Civilization* (1990) (ISBN 0-316-54532-5)
* Scarce, Rik. *Eco-Warriors: Understanding the Radical Environmental Movement* (2006) (ISBN 1-59874-028-8)
* Zakin, Susan. *Coyotes and Town Dogs: Earth First! and the Environmental Movement* (1993) (ISBN 0-8165-2185-9)

#### Sobre Earth First! despois dos 90 
* Bari, Judi. *Timber Wars* (1994) (ISBN 1-56751-026-4)
* Lee, Martha. *Earth First!: Environmental Apocalypse* (1995) (ISBN 0-8156-0365-7)
* Scarce, Rik. *Eco-Warriors: Understanding the Radical Environmental Movement* (2006) (ISBN 1-59874-028-8)
* Wall, Derek *Earth First and the Anti-Roads Movement* (1999) (ISBN 0-415-19064-9)
* Chadwick, Paul "Concrete: Think Like A Mountain"
* King, Elli (Editor) *LISTEN: The Story of the People at Taku Wakan Tipi and the Reroute of Highway 55 or The Minnehaha Free State* (2006)

#### Libros críticos 
* Arnold, Ron. *Ecoterror: The Violent Agenda to Save Nature* (1997) (ISBN 0-939571-18-8)
* Bradford, George. *How Deep is Deep Ecology?* (1989) (ISBN 0-87810-035-0)
* Clausen, Barry. *Walking on the Edge: How I Infiltrated Earth First!* (1994) (ISBN 0-936783-12-5)
* Coleman, Kate. *The Secret Wars of Judi Bari* (2005) (ISBN 1-893554-74-0)
* Gagliano Giuseppe. ''Il ritorno alla madre terra.L'Utopia verde tra ecologia radicale e ecoterrorismo,Editrice Uniservice'' (2010)(ISBN 978-88-6178-595-3)

### Ligazóns externas 
* Earth First! Journal
* Earth First! UK Action Reports
Gran Premio de Francia de 1969

O **Gran Premio de Francia** de fórmula 1 de  celebrouse no Circuíto de Charade o 6 de xullo de 1969. Foi a quinta proba da tempada de Fórmula Un de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Bibliografía 
* 
### Outros artigos 
### Ligazóns externas 
*